Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE, privind cooperarea în domenii specifice în afara celor patru libertăți /* COM/2014/0250 final - 2014/0133 (NLE) */





EXPUNERE DE MOTIVE 1. CONTEXTUL PROPUNERII Pentru a se asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a Uniunii, cât mai curând posibil după adoptarea acesteia, precum și să permită statelor AELS care fac parte din SEE să participe la acțiunile, activitățile sau programele UE cu relevanță pentru SEE. Articolul 78 din Acordul privind SEE prevede că părțile contractante consolidează și extind cooperarea în cadrul activităților Uniunii Europene, printre altele, în domeniul întreprinderilor mici și mijlocii. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Proiectul de decizie a Comitetului mixt al SEE (anexat la propunerea de decizie a Consiliului) vizează modificarea Protocolului 31 la Acordul privind SEE privind cooperarea în domenii specifice în afara celor patru libertăți, pentru a extinde cooperarea părților contractante în domeniul întreprinderilor mici și mijlocii. Așadar, este necesară încorporarea în Acordul privind SEE a Regulamentului (UE) nr. 1287/2013 al Parlamentului European și al Consiliului din 11 decembrie 2013 de instituire a unui program pentru competitivitatea întreprinderilor și a întreprinderilor mici și mijlocii (COSME) (2014 – 2020) și de abrogare a Deciziei nr. 1639/2006/CE[1]. Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând cu data de 1 ianuarie 2014. Trebuie menționat că Liechtenstein și Norvegia sunt exceptate de la participarea și contribuția financiară la acest program. 3. ELEMENTELE JURIDICE ALE PROPUNERII Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției care urmează să fie adoptată în numele Uniunii cu privire la astfel de decizii, pe baza unei propuneri a Comisiei. Comisia prezintă proiectul de decizie a Comitetului mixt al SEE în vederea adoptării acesteia de către Consiliu ca poziție a Uniunii. Comisia speră să poată prezenta Comitetului mixt al SEE, în cel mai scurt termen, poziția Uniunii. 4. IMPLICAȚII BUGETARE Se propune ca Protocolul 31 la Acordul privind SEE să fie modificat pentru a permite statelor AELS care fac parte din SEE să participe la program și să contribuie financiar la acesta în conformitate cu condițiile prevăzute în Acordul privind SEE. 2014/0133 (NLE) Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE, privind cooperarea în domenii specifice în afara celor patru libertăți CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 173, articolul 195 și articolul 218 alineatul (9), având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European[2], în special articolul 1 alineatul (3), având în vedere propunerea Comisiei Europene, întrucât: (1) Protocolul 31 la Acordul privind Spațiul Economic European (denumit în continuare „Acordul privind SEE”) conține dispoziții și măsuri specifice privind cooperarea în domenii specifice în afara celor patru libertăți. (2) Este oportun să se extindă cooperarea părților contractante la Acordul privind SEE pentru a include și Regulamentul (UE) nr. 1287/2013 al Parlamentului European și al Consiliului din 11 decembrie 2013 de instituire a unui program pentru competitivitatea întreprinderilor și a întreprinderilor mici și mijlocii (COSME) (2014 – 2020) și de abrogare a Deciziei nr. 1639/2006/CE[3]. (3) Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând cu data de 1 ianuarie 2014. ADOPTĂ PREZENTA DECIZIE: Articolul 1 Poziția care urmează să fie adoptată de Uniunea Europeană în cadrul Comitetului mixt al SEE referitor la modificarea propusă a Protocolului 31 la Acordul privind SEE se bazează pe proiectul de decizie a Comitetului mixt al SEE atașat la prezenta decizie. Articolul 2 Prezenta decizie intră în vigoare la data adoptării. Adoptată la Bruxelles, Pentru Consiliu Președintele [1] JO L 347, 20.12.2013, p. 33. [2] JO L 305, 30.11.1994, p. 6. [3] JO L 347, 20.12.2013, p. 33. ANEXĂ DECIZIA NR. .../2014 A COMITETULUI MIXT AL SEE de modificare a Protocolului 31 la Acordul privind SEE privind cooperarea în domenii specifice în afara celor patru libertăți COMITETUL MIXT AL SEE, având în vedere Acordul privind Spațiul Economic European („Acordul privind SEE”), în special articolele 86 și 98, întrucât: (1) Este oportun să se extindă cooperarea dintre părțile contractante la Acordul privind SEE pentru a include și Regulamentul (UE) nr. 1287/2013 al Parlamentului European și al Consiliului din 11 decembrie 2013 de instituire a unui program pentru competitivitatea întreprinderilor și a întreprinderilor mici și mijlocii (COSME) (2014 ­2020) și de abrogare a Deciziei nr. 1639/2006/CE[1]. (2) Prin urmare, Protocolul 31 la Acordul privind SEE ar trebui modificat în consecință pentru ca această cooperare extinsă să poată fi realizată începând cu data de 1 ianuarie 2014. ADOPTĂ PREZENTA DECIZIE: Articolul 1 La articolul 7 alineatul (5) din Protocolul 31 la Acordul privind SEE se adaugă următoarea liniuță: „- 32013 R 1287: Regulamentul (UE) nr. 1287/2013 al Parlamentului European și al Consiliului din 11 decembrie 2013 de instituire a unui program pentru competitivitatea întreprinderilor și a întreprinderilor mici și mijlocii (COSME) (2014 ­ 2020) și de abrogare a Deciziei nr. 1639/2006/CE (JO L 347, 20.12.2013, p. 33). Principatul Liechtenstein și Norvegia sunt exceptate de la participarea și contribuția financiară la acest program.” Articolul 2 Prezenta decizie intră în vigoare în ziua următoare datei la care s-a efectuat ultima notificare în temeiul articolului 103 alineatul (1) din Acordul privind SEE*. Se aplică de la 1 ianuarie 2014. Articolul 3 Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene. Adoptată la Bruxelles, Pentru Comitetul mixt al SEE Președintele Secretarii Comitetului mixt al SEE [1] JO L 347, 20.12.2013, p. 33. * [Nu au fost semnalate obligații constituționale.] [Au fost semnalate obligații constituționale.]